pythainlp/thai-wiki-dataset-v4 huggingface dataset:
ตัวเลขอาหรับตะวันออก

ตัวเลขอาหรับตะวันออก  มีอีกชื่อว่า ตัวเลขอาหรับ-อินเดีย  หรือ ตัวเลขอินเดีย–อาหรับ  เป็นสัญลักษณ์ที่ใช้แทนเลขโดดร่วมกับชุดตัวอักษรอาหรับในประเทศแถบอัลมัชริก (ส่วนตะวันออกของโลกอาหรับ), คาบสมุทรอาหรับ และรูปแบบอื่นในประเทศที่ใช้ตัวเลขเปอร์เซียในที่ราบสูงอิหร่านและเอเชีย
ต้นกำเนิด.
ตัวเลขนี้มีที่มาจากระบบตัวเลขอินเดียโบราณ ซึ่งนำกลับมาใช้ใหม่ในช่วงยุคทองของอิสลามในหนังสือ "On the Calculation with Hindic Numerals" ที่เขียนโดยนักคณิตศาสตร์และวิศวกรชาวเปอร์เซียนาม อัลเคาะวาริซมี
ชื่ออื่น.
ตัวเลขเหล่านี้มีชื่อในภาษาอาหรับว่า "อัรกอมฮินดียะฮ์"  ส่วนในภาษาอังกฤษบางครั้งมีอีกชื่อเรียกว่า "ตัวเลขอินเดีย"  หรือ "ตัวเลขอาหรับ -อินเดีย"  อย่างไรก็ตาม บางครั้งคำเหล่านี้ไม่นิยมใช้งานเพราะอาจทำให้เกิดความสับสนกับระบบตัวเลขฮินดู-อาหรับที่ใช้อักษรตระกูลพราหมีในอนุทวีปอินเดีย
ตัวเลข.
แต่ละตัวเลขในแบบเปอร์เซียมีจุดยูนิโคดต่างกัน แม้ว่าจะมีรูปร่างคล้ายกับตัวเลขอาหรับตะวันออกก็ตาม อย่างไรก็ตาม รูปแบบที่ใช้ในภาษาอูรดู, สินธ์ และภาษาในเอเชียใต้อื่น ๆ ไม่ได้ใส่รหัสแยกจากแบบเปอร์เซีย
ตัวเลขเรียงจากตำแหน่งหลักน้อยสุดทางขวา และตำแหน่งหลักมากสุดทางซ้าย ซึ่งเหมือนกับรูปแบบของตัวเลขอาหรับตะวันตก แม้ว่าอักษรอาหรับเขียนจากขวาไปซ้ายก็ตาม
เครื่องหมายลบเขียนไว้ทางด้านขวาของจำนวน เช่น (−3)
เศษส่วนในบรรทัดเขียนด้วยการนำตัวเศษและตัวส่วนมาตั้งทางซ้ายและขวาของเครื่องหมายทับเศษส่วนตามลำดับ เช่น (2/7).
จุลภาคปกติ , หรือสัญลักษณ์ ٫ ทำหน้าที่เป็นสัญลักษณ์แบ่งเลขฐานสิบ ดังปรากฏใน (3.14159265358)
จุลภาคอาหรับ ، หรือสัญลักษณ์ ٬ อาจใช้เป็นตัวคั่นหลักพัน เช่น (1,000,000,000).
การใช้งานในปัจจุบัน.
มีผู้ใช้งานตัวเลขอาหรับตะวันออกมากกว่าตัวเลขอาหรับตะวันตกในประเทศทางตะวันออกของโลกอาหรับ โดยเฉพาะในประเทศอิหร่านและอัฟกานิสถาน
ในเอเชียบริเวณที่พูดภาษาอาหรับ เช่นเดียวกันกับอียิปต์และซูดาน มีการใช้ตัวเลขสองรูปแบบ (และมักใช้งานควบคู่กันไป) แม้ว่าตัวเลขอาหรับตะวันตกจะมีผู้ใช้งานมากขึ้น อย่างในซาอุดีอาระเบีย ส่วนสหรัฐอาหรับเอมิเรตส์ใช้ตัวเลขทั้งสองรูปแบบ แต่ในแถบอัลมัฆริบใช้เฉพาะตัวเลขอาหรับตะวันตกเท่านั้น
วัตนิค

วัตนิค  เป็นคำแฝงนัยดูหมิ่นทางการเมือง ใช้กันในรัสเซียและรัฐหลังสหภาพโซเวียตรัฐอื่น ๆ เพื่อหมายถึงผู้รักชาติแบบใฝ่สงคราม (jingoist) ที่ติดตามโฆษณาชวนเชื่อจากรัฐบาลรัสเซียอย่างเหนียวแน่น
การใช้คำว่า "วัตนิค" มีที่มาจากมีมที่อันตอน ชัดสกี ศิลปินชาวรัสเซีย เผยแพร่เป็นครั้งแรกทางสื่อสังคมวคอนตัคเต (เวคา) ใน ค.ศ. 2011 จากนั้นคำนี้จึงเริ่มเป็นที่นิยมในรัสเซียและยูเครน และแพร่กระจายไปในรัฐหลังสหภาพโซเวียตรัฐอื่น ๆ ในเวลาต่อมา ความหมายของคำสื่อถึงตัวการ์ตูนต้นฉบับตัวหนึ่งที่ทำจากเสื้อแจ็กเกตบุนวมเก่า ๆ สีเทา มีจมูกแดงก่ำจากการดื่มเหล้าอย่างต่อเนื่อง และมีขอบตาบวมช้ำจากการชกต่อยกับวัตนิคด้วยกัน และใช้เรียกผู้รักชาติอย่างหน้ามืดตามัวและก้าวร้าวที่คอยยัดเยียดมุมมองดั้งเดิมที่นำเสนอในสื่อของรัฐบาลรัสเซีย รวมทั้งใช้เรียกผู้ที่มาจาก "กองพันเว็บรัสเซีย" ชื่อ "วัตนิค" มาจากคำเรียกเสื้อแจ็กเกตบุนวม (เรียกอีกอย่างหนึ่งว่า "เตโลเกรย์คา") ซึ่งประกอบขึ้นเป็นตัวการ์ตูนของชัดสกีนั่นเอง
คานาโกะ ทากัตสึกิ

คานาโกะ ทากัตสึกิ (#เปลี่ยนทาง , 25 กันยายน 1993 –) เป็นนักร้องและนักพากย์หญิงชาวญี่ปุ่น สังกัดอะมิวส์ เกิดที่นครโคเบะ จังหวัดเฮียวโงะ เป็นสมาชิกของวง Aqours ส่วนสูง 165.5 ซม.
ริซะ คูโบตะ

ริซะ คูโบตะ (<ruby>久保田 梨沙<rt>くぼた りさ</rt></ruby>, くぼた りさ, 2 สิงหาคม 1995 -) เป็นอดีตนักพากย์หญิง ชาวญี่ปุ่น เกิดที่จังหวัดไซตามะ สังกัดเมาซูโปรโมชัน
เข้าเรียนในโรงเรียนฝึกสอนของเมาซูโปรโมชันเป็นรุ่นที่ 30 เปิดตัวในฐานะนักพากย์ครั้งแรกโดยพากย์เกม Cross Summoner เข้าสังกัดเมาซูโปรโมชันตั้งแต่ปี 2017 พร้อมกันกับยุมิ ฮิโนะ และ ทากาโกะ ทานากะ
เมื่อวันที่ 31 กรกฎาคม 2023 คูโบตะได้ประกาศยุติอาชีพนักพากย์ผ่านทางทวิตเตอร์ (X) ของเธอเพื่อไปประกอบอาชีพอื่น ซึ่งได้รับการยืนยันจากเมาซู โปรโมชัน
ทากาโกะ ทานากะ

ทากาโกะ ทานากะ (<ruby>田中 貴子<rt>たなか たかこ</rt></ruby>, 5 ตุลาคม -) เป็นนักพากย์หญิงชาวญี่ปุ่น เกิดที่จังหวัดฟุกุอิ สังกัดเมาซูโปรโมชัน
ประวัติ.
ในปี 2017 ได้เปิดตัวในฐานะนักพากย์โดยรับบทตัวประกอบในอนิเมะ AKIBA'S TRIP -THE ANIMATION- และในวัน ที่ 1 เมษายน ของปีเดียวกัน ได้เข้าสังกัดเมาซูโปรโมชัน
ในปี 2018 ได้รับบทเป็น ฮินะ อนิเมะเรื่องฮินะมัตสึริเป็นครั้งแรก เป็นครั้งแรกที่ได้รับบทเป็นตัวเอก
สึจิงิริ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
สึจิงิริ (หรือ , แปลตรงตัว "การฆ่าที่ทางแยก") เป็นคำศัพท์ภาษาญี่ปุ่นที่ใช้อธิบายหลักปฏิบัติของซามูไรที่ทดสอบประสิทธิภาพของคาตานะเล่มใหม่ หรือการพัฒนายุทธวิธีการต่อสู้หรืออาวุธรูปแบบใหม่ โดยการโจมตีแบบสุ่มต่อบุคคลที่เดินผ่านมาซึ่งไร้การป้องกันในเวลากลางคืน ผู้ปฏิบัติจะเรียกตนเองว่า"สึจิงิริ" เช่นกัน นอกจากการโจมตีด้วยดาบ ยังมีการปฏิบัติ"สึจินาเงะ" (辻投げ) ของซามูไรที่โจมตีบุคคลที่เดินผ่านมาด้วยยิวยิตสูเพื่อทดสอบเทคนิคของตน
ในสมัยกลาง คำว่า"สึจิงิริ" ใช้อธิบายการดวลต่อสู่ระหว่างซามูไร แต่ในยุคเซ็งโงกุ (ค.ศ. 1467–1600) สภาวะไร้กฎหมายแพร่กระจายไปทั่วและทำให้การปฏิบัติดังกล่าวลดลงกลายเป็นการสังหารแบบสุ่มซึ่งได้รับอนุญาตให้กระทำโดยซามูไรทรงอำนาจที่ไม่ผ่านการรับรองหรือตรวจสอบ หลังรัฐบาลเอโดะสามารถรวบคืนความสงบเรียบร้อยได้ จึงออกคำสั่งห้าม"สึจิงิริ" ใน ค.ศ. 1602 ผู้ฝ่าฝืนจะได้รับโทษประหารชีวิต
มาโดกะ อาซาฮินะ

มาโดกะ อาซาฮินะ (<ruby>朝日奈 丸佳<rt>あさひな まどか</rt></ruby>, 17 ธันวาคม 1993 -) เป็นนักพากย์หญิงชาวญี่ปุ่น เกิดในเมืองนูมาซุ จังหวัดชิซูโอกะ สังกัด 81 Produce จบการศึกษาจาก อะมิวส์เมนต์มีเดียโซโงงากุอิง สาขานักพากย์
คริส ซัตตัน

คริสโตเฟอร์ รอย ซัตตัน (เกิด 10 มีนาคม ค.ศ. 1973) เป็นอดีตนักฟุตบอลอาชีพและผู้จัดการทีมชาวอังกฤษ ภายหลังเป็นผู้เชี่ยวชาญด้านฟุตบอลทางโทรทัศน์และผู้บรรยายของบีทีสปอร์ต โดยทำงานเกี่ยวกับการรายงานข่าวฟุตบอลสกอตแลนด์เป็นประจำ ตอนนี้เขายังเป็นผู้เชี่ยวชาญและผู้บรรยายการแข่งขันทาง BBC Radio 5 Live เป็นครั้งคราวอีกด้วย
เขาเล่นเป็นกองหน้าตั้งแต่ปี ค.ศ. 1991 ถึง ค.ศ. 2007 ให้กับนอริชซิตี, แบล็กเบิร์นโรเวอส์, เชลซี, เบอร์มิงแฮมซิตี และแอสตันวิลลา ซัตตันยิงไปมากกว่า 150 ประตูจากการแข่งขันในลีกกว่า 400 นัด ตลอดระยะเวลา 16 ปีในพรีเมียร์ลีกอังกฤษและสกอตติชพรีเมียร์ลีก เขาคว้าแชมป์พรีเมียร์ลีกได้เป็นครั้งแรกและครั้งเดียวในปี ค.ศ. 1995 กับทีมแบล็กเบิร์นโรเวอส์ และลงเล่นให้ทีมชาติอังกฤษ 1 นัด เขาเป็นที่รู้จักในฐานะ 1 ในผู้ทำประตูจากลูกโหม่งมากที่สุด เขาทำประตูได้มากมายด้วยเทคนิคนี้ ซึ่งเขามีประสิทธิภาพมากเป็นพิเศษจากลูกตั้งเตะ
ในเดือนกันยายน ค.ศ. 2009 ซัตตันได้รับแต่งตั้งเป็นผู้จัดการทีมของลินคอล์น ซิตี้ แต่เขาลาออกด้วยเหตุผลส่วนตัวในอีก 1 ปีต่อมา ในปี ค.ศ. 2012 เขากลับมาเล่นในช่วงสั้น ๆ หลังจากแขวนสตั๊ดเพียง 1 นัดโดยเล่นให้กับสโมสรนอกลีกอย่างร็อกซ์แฮม
ระดับสโมสร.
นอริชซิตี (1991–1994).
เขาเริ่มต้นอาชีพค้าแข้งกับนอริชซิตี โดยเริ่มจากตำแหน่งเซ็นเตอร์ฮาล์ฟ ก่อนจะถูกเปลี่ยนมาเป็นกองหน้าโดยผู้จัดการทีม เดฟ สตริงเกอร์ เขาลงเล่นนัดแรกในวันที่ 4 พฤษภาคม ค.ศ. 1991 ในบ้านที่ชนะควีนส์พาร์กเรนเจอส์ 1–0 ในดิวิชัน 1
ในฤดูกาลสุดท้ายของสตริงเกอร์คือฤดูกาล 1991–92 นอริชเข้ารอบรองชนะเลิศเอฟเอคัพและซัตตันเริ่มลงเล่นให้ทีมชุดใหญ่มากขึ้น ซัตตันลงเล่นในลีก 21 นัดในฤดูกาลนั้น ยิงได้ 2 ประตู 
เขาประสบความสำเร็จในตำแหน่งใหม่อย่างรวดเร็วเนื่องจากนอริชใช้เวลาส่วนใหญ่ในฤดูกาลแรกของเอฟเอพรีเมียร์ลีกคือฤดูกาล 1992–93 ในฐานะจ่าฝูงของลีก ก่อนจะตกไปอยู่อันดับ 3 ในที่สุด ภายใต้ผู้จัดการทีมคนใหม่ ไมค์ วอล์คเกอร์ ซัตตันลงเล่นในลีก 38 นัดในฤดูกาลนั้น ทำไป 8 ประตู ทำให้เขาเป็นผู้ทำประตูสูงสุดเป็นอันดับ 2 ของสโมสร รองจากมาร์ก โรบินส์ อดีตกองหน้าแมนเชสเตอร์ยูไนเต็ด
ในฤดูใบไม้ร่วงปี ค.ศ. 1993 เขาเป็นส่วนหนึ่งของทีมซึ่งทำให้บาเยิร์นมิวนิกตกรอบยูฟ่าคัพ เขายิงได้ 25 ประตูในพรีเมียร์ลีกในฤดูกาลนั้น แต่หลังจากวอล์คเกอร์ย้ายไปเอฟเวอร์ตันในเดือนมกราคม ค.ศ. 1994 โดยมีจอห์น ดีฮาน ผู้ช่วยผู้จัดการทีมเข้ามารับตำแหน่งแทน นอริชหลุดจาก 5 อันดับแรกและจบอันดับที่ 12 อย่างน่าผิดหวัง
มายุ มิเนดะ

มายุ มิเนดะ (<ruby>峯田 茉優<rt>みねだ まゆ</rt></ruby>, 28 พฤศจิกายน 1997 -) เป็นนักพากย์และนักร้องชาวญี่ปุ่น เกิดที่จังหวัดนางาโนะ สังกัดวิมส์ มีชื่อเล่นว่า ดามายุ (だまゆ)
สาวกที่พระเยซูทรงรัก

วลี "สาวกที่พระเยซูทรงรัก"  หรือในยอห์น 20:2 เรียกว่า "สาวกอีกคนหนึ่งที่พระเยซูทรงรัก"  มีการระบุถึงหกครั้งในพระวรสารนักบุญยอห์น แต่ไม่มีการระบุถึงในพระวรสารอื่นในพันธสัญญาใหม่ ยอห์น 21:24 ระบุว่าพระวรสารนักบุญยอห์นมีพื้นฐานมาจากคำให้การที่เป็นลายลักษณ์อักษรของสาวกคนนี้
ตั้งแต่ปลายศตวรรษที่ 1 สาวกที่พระเยซูทรงรักมักถูกระบุว่าเป็นยอห์นผู้นิพนธ์พระวรสาร นักวิชาการได้ถกเถียงกันถึงเรื่องผู้ประพันธ์ของวรรณกรรมของยอห์น (พระวรสารนักบุญยอห์น, จดหมายของนักบุญยอห์น และหนังสือวิวรณ์) ตั้งแต่ศตวรรษที่ 3 เป็นอย่างน้อย โดยเฉพาะตั้งแต่ยุคเรืองปัญญา การระบุว่ายอห์นอัครทูตคือผู้ประพันธ์วรรณกรรมของยอห์นไม่ได้รับการยอมรับโดยนักวิชาการสมัยใหม่หลายคน แต่ไม่ใช่ทั้งหมด มีความเห็นพ้องต้องกันในหมู่นักวิชาการที่ศึกษาเรื่องนักบุญยอห์นว่าสาวกที่พระเยซูทรงรักนั้นเป็นบุคคลที่มีตัวตนจริงในประวัติศาสตร์ แต่ไม่มีความเห็นเป็นเอกฉันท์ว่าใครคือสาวกที่พระเยซูทรงรัก
แหล่งที่มา.
สาวกที่พระเยซูทรงรักถูกระบุถึง 6 ครั้งในพระวรสารนักบุญยอห์นโดยเฉพาะ:
พระวรสารอื่น ๆ ไม่ได้ระบุถึงบุคคลใด ๆ ในสถานการณ์เดียวกันที่สามารถเชื่อมโยงโดยตรงกับสาวกที่พระเยซูทรงรักได้ ตัวอย่างเช่น ในลูกา 24:12 เปโตรวิ่งไปที่อุโมงค์ฝังศพ พระวรสารมัทธิว มาระโก และลูกาไม่ได้ระบุว่าสาวกคนใดคนหนึ่งใน 12 คนที่ได้เป็นพยานของการตรึงกางเขน
พันธสัญญาใหม่ยังระบุถึง "สาวกคนอื่น" ที่ไม่ปรากฏชื่อ 2 ครั้งในยอห์น 1:35–40 และยอห์น 18:15–16 ซึ่งอาจหมายถึงบุคคลคนเดียวกันตามข้อความในยอห์น 20:2
ศิลปะ.
ในงานศิลปะ สาวกที่พระเยซูทรงรักมักแสดงเป็นภาพชายหนุ่มที่ไม่มีหนวดเครา มักจะเป็นหนึ่งในอัครสาวก 12 คนในอาหารมื้อสุดท้าย หรือยืนอยู่กับพระแม่มารีย์ในเหตการณ์ตรึงกางเขน ในศิลปะยุคกลางบางผลงาน แสดงภาพสาวกที่พระเยซูทรงรักเอนศีรษะหนุนพระเพลา (ตัก) ของพระเยซู ศิลปินหลายคนตีความข้อความในยอห์น 13:25 แตกต่างกันออกไป จากข้อความที่ว่าสาวกที่พระเยซูทรงรัก "เอนกายอยู่ใกล้พระองค์"
ทางแยกต่างระดับบางโคล่

ทางแยกต่างระดับบางโคล่ เป็นทางแยกต่างระดับจุดตัดของทางด่วนในประเทศไทย ในพื้นที่แขวงบางโคล่ เขตบางคอแหลม กรุงเทพมหานคร เดิมเป็นจุดตัดระหว่างทางพิเศษเฉลิมมหานคร ช่วงท่าเรือ-ดาวคะนอง บริเวณใกล้กับสะพานพระราม 9 และทางพิเศษศรีรัช ส่วน B รวมถึงเชื่อมต่อกับถนนรัชดาภิเษก
ต่อมามีการสร้างทางพิเศษสายพระราม 3-ดาวคะนอง-วงแหวนรอบนอกตะวันตก เชื่อมจากสะพานทศมราชันเข้ามายังทางแยกต่างระดับบางโคล่ด้วย ทำให้เมื่อวันที่ 2 ตุลาคม พ.ศ. 2565 การทางพิเศษแห่งประเทศไทย ได้เปลี่ยนแปลงทางแยกจากทางพิเศษเฉลิมมหานครไปยังทางพิเศษศรีรัชฝั่งมุ่งหน้าไปยังถนนแจ้งวัฒนะ โดยให้ใช้ทางแยกใหม่บนทางยกระดับ และปิดทางแยกเดิมที่ระดับดินบริเวณเชิงสะพานไปอย่างถาวรตลอดแนว เพื่อเปิดพื้นที่ให้แนวทางลาดชุดใหม่ของทางพิเศษสายพระราม 3-ดาวคะนอง-วงแหวนรอบนอกตะวันตก ที่พาดข้ามจากสะพานทศมราชันเข้ามาเชื่อมกับทางพิเศษเฉลิมมหานคร โดยมีผลตั้งแต่เวลา 3:00 น. ของวันดังกล่าว นอกจากนี้ยังมีการสร้างทางลาดเพิ่มอีกหลายเส้นทางในบริเวณทางแยกต่างระดับบางโคล่ เพื่อเชื่อมต่อทางพิเศษเฉลิมมหานคร และทางพิเศษศรีรัช เข้ากับทางพิเศษสายพระราม 3-ดาวคะนอง-วงแหวนรอบนอกตะวันตก ให้สามารถเดินทางได้อย่างสมบูรณ์มากขึ้น
อายะ ยามาเนะ

อายะ ยามาเนะ (<ruby>山根 綺<rt>やまね あや</rt></ruby>, 4 กุมภาพันธ์ 1997 –) เป็นนักพากย์และไอดอลหญิงชาวญี่ปุ่น อดีตสมาชิกวง Kleissis เกิดที่ จังหวัดคานางาวะ เป็นลูกครึ่ง พ่อเป็นคนญี่ปุ่น แม่เป็นคนจีน สังกัดอาโอนิโปรดักชัน มีชื่อเล่นว่า ยายะ (やや) และ ยามะเนจัง (やま姉ちゃん)
นาธานาเอล

นาธานาเอล (ฮีบรู נתנאל, , "พระเจ้าประทาน") หรือที่รู้จักกันในชื่อ นาธานาเอลชาวบ้านคานา เป็นสาวกของพระเยซู ซึ่งระบุถึงเฉพาะในบทที่ 1 และ 21 ของพระวรสารนักบุญยอห์น
พระวรสารนักบุญยอห์นระบุว่านาธานาเอลเป็นสหายของฟีลิปจากเบธไซดา (1:43-44) ฟีลิปไปพบนาธานาเอลและกล่าวกับเขาว่า “เราพบคนที่โมเสสกล่าวถึงในหนังสือธรรมบัญญัติ และคนที่พวกผู้เผยพระวจนะกล่าวถึง คือ เยซูชาวนาซาเร็ธบุตรโยเซฟ”
ตอนแรกนาธานาเอลสงสัยว่าพระเมสสิยาห์จะมาจากนาซาเร็ธจริงหรือไม่ โดยกล่าวว่า "สิ่งดี ๆ จะมาจากนาซาเร็ธได้หรือ?" แต่เขาก็ยอมตามฟีลิปไป พระเยซูตรัสถึงลักษณะของนาธานาเอลในทันทีว่าเป็น "ชาวอิสราเอลแท้ ในตัวเขาไม่มีอุบาย" นักวิชาการบางคนเชื่อว่าคำตรัสของพระเยซูที่ว่า "เราเห็นท่านอยู่ใต้ต้นมะเดื่อก่อนที่ฟีลิปจะเรียกท่าน" มีพื้นฐานมาจากคำพูดของชาวยิว ซึ่งหมายถึงการศึกษาคัมภีร์โทราห์ นาธานาเอลยอมรับว่าพระเยซูเป็น "พระบุตรของพระเจ้า" และ "กษัตริย์ของอิสราเอล"
นาธานาเอลปรากฏตัวอีกครั้ง (ในชื่อ "นาธานาเอลชาวบ้านคานา") ในบทสุดท้ายของพระวรสารนักบุญยอห์น ในฐานะหนึ่งในสาวกที่พระเยซูทรงปรากฏพระองค์เบื้องหน้าที่ทะเลกาลิลีหลังการฟื้นคืนพระชนม์
จิ้มจุ่ม

จิ้มจุ่ม บ้างก็เรียก หมูจุ่ม เป็นอาหารประเภทเดียวกันกับ แจ่วฮ้อน เป็นอาหารไทยภาคอีสาน โดยคำว่าจิ้มจุ่ม หมายถึงการนำน้ำซุปมาผสมกับแจ่ว ใส่ผัก และเนื้อสัตว์ลงไป มีน้ำซุปต้มลงในหม้อดิน ส่วนผสมของน้ำซุปประกอบด้วยสมุนไพรไทย ข่า ตะไคร้ พริก โหระพาและผักต่าง ๆ เนื้อสัตว์ที่นิยมใส่ลงไปคือ เนื้อหมู เนื้อไก่และอาหารทะเลต่าง ๆ ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่ว น้ำจิ้มสุกี้ 
ส่วนแจ่วฮ้อนน้ำซุปจะออกสีที่เข้มข้นคล้าย ๆ ก๋วยเตี๋ยวน้ำตก มีส่วนผสมจากสมุนไพรไทย เครื่องต้มยำ เลือดวัว เลือดหมู และขี้เพี้ย ผักที่นิยมคือ ผักกาดขาว กะหล่ำปลี ผักบุ้งและโหระพา ส่วนน้ำจิ้มจะเป็นน้ำจิ้มแจ่วผสมกับขี้เพี้ยเล็กน้อย
แต่เดิมจิ้มจุ่มมีขายตามร้านอาหารข้างถนน ร้านอาหารอีสาน ในปัจจุบันร้านชาบูชาบูและร้านสุกี้ยากี้จำนวนมากในไทยได้ปรับปรุงสูตรจิ้มจุ่มและวิธีการกินให้เหมาะสมกับวัตถุดิบ
แมตต์ เลอ ทิสซิเอร์

แมทธิว ปอล เลอ ทิสซิเอร์ (เกิด 14 ตุลาคม ค.ศ. 1968) เป็นอดีตนักฟุตบอลอาชีพชาวอังกฤษ เกิดในเกิร์นซีย์ เขาเล่นให้ทีมชาติอังกฤษ 8 นัด
เลอ ทิสซิเอร์ใช้เวลาตลอดอาชีพการค้าแข้งของเขากับเซาแทมป์ตันก่อนจะหันไปเล่นฟุตบอลนอกลีกในปี ค.ศ. 2002 เขาได้รับความรักเป็นพิเศษจากแฟน ๆ ของเซาแทมป์ตันที่เรียกเขาว่า "Le God"
เลอ ทิสซิเอร์เป็นกองกลางตัวรุกที่มีเทคนิคและทักษะที่ยอดเยี่ยม เขาเป็นดาวยิงสูงสุดตลอดกาลอันดับ 2 ของเซาแทมป์ตันรองจาก มิก แชนนอน และได้รับการโหวตให้เป็นนักฟุตบอลดาวรุ่งแห่งปีของพีเอฟเอ ในปี ค.ศ. 1990 เขาเป็นกองกลางคนแรกที่ยิงได้ 100 ประตูในพรีเมียร์ลีก เขามีความโดดเด่นในด้านการยิงลูกโทษ 
หลังจากแขวนสตั๊ดแล้ว เลอ ทิสซิเอร์ก็กลายเป็นผู้เชี่ยวชาญด้านฟุตบอล และทำงานเป็นผู้ร่วมอภิปรายในรายการ "Soccer Saturday" ของสกายสปอร์ต จนถึงเดือนสิงหาคม ค.ศ. 2020 ในปี ค.ศ. 2011 เขาได้เป็นประธานสโมสรกิตติมศักดิ์ของเกิร์นซีย์ ซึ่งเป็นสโมสรในบ้านเกิดของเขา เขาได้โพสต์หลายโพสต์บนโซเชียลมีเดียเกี่ยวกับโควิด-19 และการรุกรานยูเครนของรัสเซียในปี ค.ศ. 2022 ซึ่งได้รับเสียงวิพากษ์วิจารณ์
ระดับสโมสร.
เริ่มต้นอาชีพ.
เลอ ทิสซิเอร์เกิดที่เกิร์นซีย์ ดินแดนภายใต้อธิปไตยของสหราชอาณาจักร และเล่นฟุตบอลเยาวชนบนเกาะกับ Vale Recreation ระหว่างอายุ 7 ถึง 16 ปี ตอนอายุ 15 ปี เขาได้ทดสอบฝีเท้ากับออกซฟอร์ดยูไนเต็ด แต่ก็ไม่มีอะไรเกิดขึ้น
คารูกัง

คารุกัง (; โรมาจิ: "karukan") เป็นขนมญี่ปุ่นของภูมิภาคคิวชู และ โอกินาวะ โดยเฉพาะจังหวัดคาโกชิมะ เดิมทีทำเป็นในรูปแบบซาโองาชิเช่นเดียวกับอุยโร แต่ในช่วงไม่กี่ปีที่ผ่านมาการทำ คารุกังมันจู (軽羹饅頭) ซึ่งมีไส้ถั่วแดงอยู่ข้างใน ได้รับความนิยมมากขึ้น
วิธีการผลิต.
ใช้น้ำตาล แป้งคารุกัง มันภูเขา และน้ำ เป็นวัตถุดิบ ด้วยอัตราส่วนน้ำหนักประมาณ 6:5:4:3
แป้งคารุกังโกะเป็นแป้งข้าวเจ้าชนิดหนึ่งที่ทำโดยการล้างข้าวแล้วทุบให้แตก และบดให้หยาบ ในจังหวัดคาโงชิมะมีหลายบริษัทที่ผลิตแป้งชนิดนี้ขาย
สำหรับหัวมันที่ใช้นั้น ใช้มันภูเขาญี่ปุ่นจะเหมาะกว่ามันชนิดอื่นเช่นฮ่วยซัว ด้วยเหตุนี้ ในปีที่ผลการเก็บเกี่ยวมันตามธรรมชาติไม่ค่อยดีก็จะทำให้ผลิตได้ยากและจำเป็นต้องขึ้นราคา ในบางกรณี ไข่ขาวจะถูกเติมเมื่อส่วนผสมไม่เพียงพอหรือมีความหนืดไม่เพียงพอ
ปอกเปลือกและขูดมันเทศแล้วเติมน้ำเล็กน้อยเพื่อให้เป็นของเหลว เติมน้ำตาลลงไป แล้วค่อย ๆ เติมน้ำที่เหลือในขณะที่ผสมจนเป็นเนื้อเดียวกัน สุดท้ายใส่แป้งคารุกังแล้วผสมให้เข้ากัน
จากนั้นนำแป้งที่ผสมแล้วใส่ภาชนะบาง ๆ แล้วนึ่งนานกว่า 20 นาที เพื่อให้มีลักษณะกึ่ง ฟองน้ำ สีขาวยืดหยุ่นได้ เวลารับประทานจะหั่นเป็นชิ้น คารุกังเชิงพาณิชย์ทั่วไปมีความชื้นประมาณ 40% ปริมาณน้ำตาลประมาณ 40% และมีความพรุนประมาณ 1.3 ลบ.ซม. ต่อกรัม
หากห่อถั่วอาซูกิกวนไว้ข้างใน ให้ปั้นเป็นก้อนกลมแล้วนำไปนึ่งเพื่อทำคารุคังมันจู ลดน้ำลงเพื่อให้แป้งแข็งเล็กน้อยแล้วนวดให้เข้ากัน
จิง โองาซาวาระ

จิง โองาซาวาระ (<ruby>小笠原 仁<rt>おがさわら じん</rt></ruby>, 16 สิงหาคม 1994 -) เป็นนักพากย์และนักร้องชายชาวญี่ปุ่น เป็นนักร้องนำของสมาชิกวงร็อก GYROAXIA เกิดที่จังหวัดคานางาวะ สังกัด EARLY WING
เอสโอเอส (อัลบั้มซีซา)

เอสโอเอส  เป็นสตูดิโออัลบั้มลำดับที่ 2 ของนักร้องชาวอเมริกัน ซีซา เผยแพร่ผ่านท็อปดอกเอ็นเตอร์เทนเมนต์และอาร์ซีเอเรเคิดส์ เมื่อวันที่ 9 ธันวาคม ค.ศ. 2022 มีนักร้องรับเชิญ ได้แก่ ดอน โทลิเวอร์, ฟีบี บริดเจอรส์, แทรวิส สก็อตต์ และโอแอลเดอร์ตีแบสสตราด์ ซีซาทำงานร่วมกับโปรดิวเซอร์และนักแต่งเพลงมากมาย เช่น เบบีเฟซ, เจฟฟ์ แบสเกอร์, เบนนี บลังโก, ร็อดนีย์ เจอร์กินส์, ดีเจดาฮี, กาเบรียล ฮาร์ดแมน, แอนต์ คลีมอนส์ และลิซโซ ทำหน้าที่เป็นภาคต่อของอัลบั้มก่อนหน้าของซีซา "คอนโทรล" (2017)
อัลบั้มนี้นำหน้าด้วยสามซิงเกิล — "Good Days" "I Hate U" และ "Shirt" สองเพลงแรกขึ้นสูงสุดในสิบอันดับแรกของ"บิลบอร์ด"ฮอต 100 ควบคู่ไปกับ "Nobody Gets Me" และ "Kill Bill" ซึ่งเป็นซิงเกิลที่สี่และห้าตามลำดับ เมื่อเปิดตัว"เอสโอเอส"ได้รับเสียงวิจารณ์ชื่นชมอย่างกว้างขวางสำหรับเสียงที่ผสมผสานและเสียงร้องของซีซา โดยสื่อหลายสำนักจัดอันดับให้เป็นหนึ่งในอัลบั้มที่ดีที่สุดของปี ค.ศ. 2022
อัลบั้มนี้เปิดตัวที่อันดับหนึ่งใน"บิลบอร์ด" 200 ซึ่งเป็นอัลบั้มแรกของซีซาที่ทำได้ และทำลายสถิติของสัปดาห์การสตรีมที่มากที่สุดสำหรับอัลบั้มอาร์แอนด์บีในสหรัฐ อัลบั้มอาร์แอนด์บีชุดแรกที่ใช้เจ็ดสัปดาห์แรกบนชาร์ตนับตั้งแต่อัลบั้ม "วิตนีย์" ของวิตนีย์ ฮิวสตัน (1987) เพื่อประชาสัมพันธ์อัลบั้ม ซีซาได้เริ่มทัวร์คอนเสิร์ตในอเมริกาเหนือ เอสโอเอสทัวร์ ในช่วงต้นปี ค.ศ. 2023
ผลการตอบรับ.
เมื่ออัลบั้ม "เอสโอเอส" เปิดตัว สื่อสิ่งพิมพ์จำนวนมากได้เผยแพร่รายชื่ออัลบั้มที่ดีที่สุดประจำปีของตนแล้ว อย่างไรก็ตาม สื่อสิ่งพิมพ์บางฉบับที่ออกรายการภายหลังมี "เอสโอเอส" รวมอยู่ด้วย
รายชื่อเพลง.
หมายเหตุ
ไอมิ

ไอมิ (<ruby>愛美<rt>あいみ</rt></ruby>, 25 ธันวาคม 1991 -) เป็นนักพากย์และนักร้องหญิงชาวญี่ปุ่น ชื่อจริงและชื่อเดิมในวงการคือ ไอมิ เทรากาวะ (寺川 愛美) เกิดที่เมืองโกเบ จังหวัดเฮียวโงะ สังกัดฮิบิกิ
เทศบาลตำบลหอมศีล

หอมศีล เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมบางส่วนในพื้นที่หมู่ 1–3 ตำบลหอมศีล ในอำเภอบางปะกง จังหวัดฉะเชิงเทรา เดิมมีฐานะเป็นสุขาภิบาลบางเกลือที่จัดตั้งขึ้นใน พ.ศ. 2507 ในท้องที่ตำบลบางเกลือ (เดิม) ในปี พ.ศ. 2533 ได้แยกพื้นที่ 6 หมู่บ้านของตำบลบางเกลือ ตั้งเป็นตำบลหอมศีล ท้องที่สุขาภิบาลจึงอยู่ในเขตตำบลหอมศีล และจัดตั้งเป็นเทศบาลตำบลบางเกลือใน พ.ศ. 2542
ในวันที่ 21 สิงหาคม พ.ศ. 2544 ทางราชการได้เห็นว่าชื่อของเทศบาลตำบลบางเกลือ ไม่ใช่ชื่อที่เกี่ยวข้องในพื้นที่ เพราะมีการแยกหมู่บ้านตั้งเป็นตำบลใหม่ออกจากพื้นที่ตำบลบางเกลือตั้งแต่ปี พ.ศ. 2533 จึงอ้างอิงชื่อตามประวัติศาสตร์ชุมชนที่ประชาชนรู้จักโดยทั่วไปในท้องที่ คือ ตำบลหอมศีล, คลองหอมศีล, วัดหอมศีล, ชุมชนบ้านคลองหอมศีล, ชุมชนบ้านปากคลองหอมศีล เป็น "เทศบาลตำบลหอมศีล"
พื้นที่เทศบาลตำบลอยู่ห่างจากที่ว่าการอำเภอบางปะกงประมาณ 11.4 กิโลเมตร และห่างจากศาลากลางจังหวัดฉะเชิงเทราประมาณ 35.9 กิโลเมตร อยู่ห่างจากกรุงเทพมหานครประมาณ 59.5 กิโลเมตร มีพื้นที่รับผิดชอบทั้งหมด 0.62 ตารางกิโลเมตร หรือคิดเป็นพื้นที่ 387.5 ไร่ ในปี พ.ศ. 2565 เขตเทศบาลตำบลหอมศีลมีประชากรทั้งหมด 1,252 คน และมีทั้งหมด 3 ชุมชน ได้แก่ ชุมชนวัดหอมศีล (บางส่วนของหมู่ที่ 1,3), ชุมชนบางพลีน้อย (บางส่วนของหมู่ที่ 2) และชุมชนหอมศีล (บางส่วนของหมู่ที่ 3)
การซื้อดับเบิลยูดับเบิลยูอีโดยเอนเดฟเวอร์

การซื้อดับเบิลยูดับเบิลยูอีโดยเอนเดฟเวอร์ เริ่มขึ้นในวันจันทร์ที่ 3 เมษายน ค.ศ. 2023 เมื่อเอนเดฟเวอร์ เจ้าของอัลติเมทไฟต์ติงแชมเปียนชิพ ผู้จัดการแข่งขันศิลปะการต่อสู้แบบผสมประกาศว่าจะเข้าซื้อกิจการของดับเบิลยูดับเบิลยูอีซึ่งเป็นผู้จัดมวยปล้ำอาชีพรายใหญ่ที่สุดในโลก ข้อตกลงดังกล่าวมีมูลค่าประมาณ 9.3 พันล้านเหรียญสหรัฐ และจะรวม 2 บริษัทเป็นบริษัทใหม่ อย่างไรก็ตาม ทั้งดับเบิลยูดับเบิลยูอีและยูเอฟซี จะยังคงดำเนินธุรกิจโดยแยกเป็นแผนกของบริษัทใหม่ การควบรวมกิจการคาดว่าจะเสร็จสิ้นภายในครึ่งปีหลัง
เบื้องหลัง.
อัลติเมทไฟต์ติงแชมเปียนชิพ.
อัลติเมทไฟต์ติงแชมเปียนชิพเป็นผู้จัดการแข่งขันศิลปะการต่อสู้แบบผสมที่ก่อตั้งโดยนักธุรกิจ อาร์ท เดวีส์ และ Rorion Gracie นักศิลปะการต่อสู้ในปี ค.ศ. 1993 ในปี ค.ศ. 2001 ยูเอฟซีถูกซื้อกิจการโดยผู้บริหารของ Station Casinos Frank และ Lorenzo Fertitta จาก Semaphone Entertainment Group ในราคา 2 ล้านเหรียญสหรัฐ Fertittas ก่อตั้งบริษัท Zuffa เพื่อบริหารธุรกิจ และแต่งตั้งให้ดานา ไวต์เป็นประธาน
ชนนิกานต์ สุพิทยาพร

ชนนิกานต์ สุพิทยาพร (เกิด 10 เมษายน พ.ศ. 2541) ชื่อเล่น กานต์ เป็นนักแสดง พิธีกร ผู้ประกาศข่าว และนางงามชาวไทย ผู้ได้รับตำแหน่งนางสาวไทย 2566 และเป็นตัวแทนราชอาณาจักรไทยในการประกวดนางงามระดับนานาชาติมิสโกลบอล (Miss Global) 2023 และได้รับรางวัลรองชนะเลิศ (อันดับ 2) จากการประกวดมิสโกลบอล 2023 ณ ประเทศเวียดนาม และ ประเทศกัมพูชา
ประวัติ.
ชนนิกานต์ สุพิทยาพร เกิดเมื่อวันที่ 10 เมษายน 2541 ภูมิลำเนาเป็นคนจังหวัดเชียงใหม่ สำเร็จการศึกษาระดับมัธยมจาก โรงเรียนปรินส์รอยแยลส์วิทยาลัย ระดับปริญญาตรีจาก คณะเภสัชศาสตร์ มหาวิทยาลัยเชียงใหม่ ซึ่งยังมีดีกรีเป็นถึงนายกสโมสรนักศึกษาปี 2562 และผู้นำเชียร์แห่งมหาวิทยาลัยเชียงใหม่ รุ่นที่ 8 ประจำปี 2560 และสำเร็จการศึกษาระดับปริญญาโทจาก วิทยาลัยบัณฑิตศึกษาด้านการจัดการ มหาวิทยาลัยศรีปทุม นอกจากนั้นเธอยังสามารถใช้ภาษามือเพื่อสื่อสารกับผู้พิการทางได้ยิน
การประกวด.
Miss Mobile Thailand 2020.
ชนนิกานต์ได้เข้าร่วมเวทีการประกวดและสามารถคว้าตำแหน่งชนะเลิศมาครองได้สำเร็จ
นางสาวเชียงราย 2563.
ชนนิกานต์ได้เข้าร่วมการประกวดและชนะได้ครอบครองตำแหน่งนางสาวเชียงราย ประจำปี 2563
นางสาวเชียงใหม่ 2564.
ชนนิกานต์ เข้าร่วมประกวดเวที นางสาวเชียงใหม่ ประจำปี 2564 และสามารถคว้าตำแหน่งชนะเลิศมาครองได้สำเร็จ
นางสาวไทย เชียงใหม่ 2566.
ชนนิกานต์ได้เข้าร่วมการประกวด นางสาวไทยกรุงเทพมหานคร เชียงใหม่ และลำพูน 2566 ณ ริเวอร์ พาร์ค ศูนย์การค้าไอคอนสยาม ซึ่งชนนิกานต์ได้รับตำแหน่ง นางสาวไทย เชียงใหม่ 2566 มาครอง เพื่อเป็นตัวแทนจังหวัดเชียงใหม่เข้าร่วมประกวดในระดับประเทศ
นางสาวไทย 2566.
ชนนิกานต์ได้เป็นตัวแทนนางสาวไทย จังหวัดเชียงใหม่ เข้าร่วมประกวดนางสาวไทย ประจำปี 2566 ภายใต้คอนเซปต์ “The Ultimate Precious” หรือ “ที่สุดแห่งความล้ำค่า” จัดโดย บริษัท ทีพีเอ็น โกลบอล จำกัด (TPN GLOBAL) ร่วมกับ สมาคมนักเรียนเก่าวชิราวุธวิทยาลัย ในพระบรมราชูปถัมภ์ โดยการประกวดครั้งนี้ชนนิกานต์สามารถคว้าตำแหน่งชนะเลิศ นางสาวไทย 2566 เป็นนางสาวไทยคนที่ 54 ไปได้สำเร็จ อีกทั้งยังได้รับรางวัลพิเศษ ได้แก่ Miss Healthy Beauty by Siam Inno Health และรางวัลขวัญใจช่างภาพสื่อมวลชน ซึ่งการประกวดรอบตัดสินจัดขึ้นในคืนวันอาทิตย์ที่ 19 มีนาคม พ.ศ. 2566 ณ แจ้งวัฒนะฮอลล์ ศูนย์การค้าเซ็นทรัลแจ้งวัฒนะ จังหวัดนนทบุรี
มิสโกลบอล 2023.
ชนนิกานต์ สุพิทยาพร ได้รับการแต่งตั้งเป็นตัวแทนประเทศไทยเข้าร่วมประกวดเวที Miss Global 2023 โดยเก็บตัวที่ เกียนซาง เวียดนาม และประกวดรอบตัดสิน ที่ พนมเปญ กัมพูชา และโชว์ศักยภาพ พกพาความรู้ความสามารถ จนสามารถชนะใจคณะกรรมการ คว้ารางวัล ตำแหน่งรองชนะเลิศอันดับ 2 Miss Global 2023
สถาบันข้อมูลขนาดใหญ่ (องค์การมหาชน)

สถาบันข้อมูลขนาดใหญ่ (องค์การมหาชน) (ย่อว่า สขญ.) เป็นหน่วยงานของรัฐ ประเภทองค์การมหาชน ภายใต้การกำกับดูแลของกระทรวงดิจิทัลเพื่อเศรษฐกิจและสังคม
สขญ. จัดตั้งขึ้นในวันที่ 3 มิถุนายน พ.ศ. 2566 ตามพระราชกฤษฎีกาจัดตั้งสถาบันข้อมูลขนาดใหญ่ (องค์การมหาชน) พ.ศ. 2566 ที่ประกาศในราชกิจจานุเบกษา โดยโอนภาระหน้าที่ ทรัพย์สิน และหนี้สิน จากสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (สวข.) ที่จัดตั้งขึ้นก่อนหน้านี้ มาเป็นของ สขญ. ตามมติคณะรัฐมนตรีเมื่อวันที่ 7 พฤษภาคม 2562 
ภารกิจของ สขญ. ครอบคลุมการส่งเสริมการใช้ข้อมูลขนาดใหญ่ในภาคเอกชน เพิ่มเติมจากภารกิจเดิมของ สวข. ที่มุ่งเน้นการให้บริการด้านการพัฒนาบุคลากรและการวิเคราะห์ข้อมูลขนาดใหญ่ (Big Data Analytics) ของภาครัฐแต่เพียงอย่างเดียว
โยนิงอูจิมาจัง

โยนิงอูจิมาจัง เป็นวิดีโอเกมไพ่นกกระจอกใน ค.ศ. 1984 ที่พัฒนาโดยบริษัทฮัดสันซอฟต์ และเผยแพร่โดยนินเท็นโดสำหรับแฟมิคอม ซึ่งวางจำหน่ายเฉพาะในประเทศญี่ปุ่นเท่านั้น นับเป็นเกมไพ่นกกระจอกเกมที่สองที่เผยแพร่โดยบริษัทนินเท็นโด
รูปแบบการเล่น.
เกมดังกล่าวประกอบด้วยไพ่นกกระจอกญี่ปุ่น (หรือที่เรียกว่าไพ่นกกระจอก"รีจิ") กับคู่ต่อสู้คอมพิวเตอร์หนึ่งถึงสามคน โดยหลังจากเกมนี้แพร่กระจายไปยังวิดีโอเกมที่เกี่ยวข้องกับไพ่นกกระจอกส่วนใหญ่ เกมดังกล่าวก็ได้กลายเป็นรูปแบบของไพ่นกกระจอกที่ได้รับการยอมรับอย่างกว้างขวางที่สุดสำหรับนักเล่นเกมชาวญี่ปุ่น ซึ่ง "ตัวนับกระเบื้องที่เหลืออยู่" ทำหน้าที่เป็นตัวเตือนผู้เล่นเกี่ยวกับสถานะของกำแพง
การตอบรับ.
เกมนี้ขายไปแล้ว 1,450,000 ชุดในประเทศญี่ปุ่น
พระเจ้าหรรษวรมันที่ 1

พระเจ้าหรรษวรมันที่ 1 (สวรรคต ค.ศ. 923) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 910 – 923 พระองค์ถูกกล่าวถึงโดย David P. Chandler ซึ่งเป็นหนึ่งในนักวิชาการตะวันตกระดับแนวหน้าของประวัติศาสตร์สมัยใหม่กัมพูชา
วาตารุ คาโต

วาตารุ คาโต (<ruby>加藤 渉<rt>かとう わたる</rt></ruby>, 17 กรกฎาคม -) เป็นนักพากย์ชายชาวญี่ปุ่น เกิดที่โตเกียว สังกัดไอแอมเอนเทอร์ไพรซ์
เรียนจบจากสถาบันวิจัยการบรรยายและการแสดงญี่ปุ่น จากนั้นจึงเข้าสังกัดไอแอมเอนเทอร์ไพรซ์ตั้งแต่ปี 2015
ต้นไม้แห่งการรู้ถึงความดีและความชั่ว

ในศาสนายูดาห์และศาสนาคริสต์ ต้นไม้แห่งการรู้ถึงความดีและความชั่ว หรือ ต้นไม้แห่งความสำนึกในความดีและความชั่ว  เป็นต้นไม้หนึ่งในสองต้นที่ปรากฏในเรื่องราวของสวนเอเดนในปฐมกาล 2–3 พร้อมกับต้นไม้แห่งชีวิต นักวิชาการบางคนแย้งว่าต้นไม้แห่งการรู้ถึงความดีและความชั่วเป็นอีกชื่อหนึ่งของต้นไม้แห่งชีวิต
ในปฐมกาล.
เรื่องเล่า.
ปฐมกาล 2 บรรยายว่า พระเจ้าทรงให้ชายชื่ออาดัมอยู่ในสวนเอเดน โดยอนุญาตให้กินผลไม้จากต้นไม้ได้ทุกต้น ยกเว้นผลของต้นไม้แห่งการรู้ถึงความดีและความชั่ว พระเจ้าทรงสร้างหญิงชื่อเอวาหลังจากมอบคำสั่งนี้ให้อาดัม ในปฐมกาล 3 มีงูมาโน้มน้าวให้เอวาให้กินผลไม้ต้องห้ามจากต้นไม้แห่งการรู้ถึงความดีและความชั่ว และเอวาก็ให้อาดัมกินด้วย พระเจ้าจึงขับไล่ทั้งคู่ออกจากสวนเอเดน
ความหมายของ "ความดีและความชั่ว".
วลีในภาษาฮีบรู ("tov wa-raʿ") แปลตรงตัวว่า "ความดีและความชั่ว" นี่อาจเป็นตัวอย่างของอุปมาโวหารประเภทหนึ่งที่เรียกว่า merism ซึ่งเป็นเครื่องมือทางวรรณกรรมที่จับคู่คำตรงข้ามเข้าด้วยกันเพื่อสร้างความหมายทั่วไป ทำให้วลี "ความดีและความชั่ว" สามารถแปลความอย่างง่ายว่า "ทุกสิ่ง" สิ่งนี้มีปรากฏในคำแสดงออกของอียิปต์ว่า "ชั่ว-ดี" ซึ่งปกติใช้เพื่อหมายถึง "ทุกสิ่ง" ในวรรณคดีกรีก โฮเมอร์ยังใช้เครื่องมือนี้ในฉากที่เทเลมาคัสกล่าวว่า "ข้า [ต้องการ] รู้ทุกสิ่ง ความดีและความชั่ว" แม้ว่าคำที่ใช้คือ – สำหรับ "ความดี" และ สำหรับ "ความชั่ว" – ควรมีความหมาย "เหนือกว่า" และ "ด้อยกว่า" มากกว่า อย่างไรก็ตาม หากเข้าใจวลีว่า "ต้นไม้แห่งการรู้ถึงความดีและความชั่ว " ว่าหมายถึงต้นไม้ที่มีผลไม้ที่ให้ความรู้ในทุกสิ่ง วลีนี้ก็ไม่จำเป็นต้องแสดงถึงแนวคิดทางศีลธรรมเสมอไป มุมมองนี้เสนอขึ้นโดยนักวิชาการหลายคน
เมื่อพิจารณาถึงบริบทของการไม่เชื่อฟังพระเจ้า การตีความอื่น ๆ ของนัยของวลีนี้ก็จำเป็นต้องได้รับการพิจารณาเช่นกัน โรเบิร์ต อัลเตอร์เน้นประเด็นที่ว่าเมื่อพระเจ้าห้ามไม่ให้อาดัมกินผลไม้จากต้นไม้นั้น พระองค์ตรัสว่าถ้าอาดัมทำเช่นนั้น "พวกเจ้าจะตาย" ภาษาฮีบรูของคำพูดนี้อยู่ในรูปแบบที่ใช้เป็นประจำในคัมภีร์ไบเบิลฮีบรู สำหรับการออกคำสั่งประหารชีวิต
อย่างไรก็ตาม มีการตีความทางวิชาการสมัยใหม่จำนวนมาเกี่ยวกับคำว่า (Hada'at tov wa-ra "การรู้ถึงความดีและความชั่ว") ในปฐมกาล 2–3 ว่าอาจหมายถึงสติปัญญา สัพพัญญุตา ความรู้เรื่องเพศ การเลือกปฏิบัติทางศีลธรรม วุฒิภาวะ และคุณลักษณะอื่น ๆ นักวิชาการนาทาน เฟรนช์กล่าวว่าคำนี้น่าจะหมายถึง "ความรู้สำหรับการจัดการการมอบรางวัลและการลงโทษ" เสนอความเห็นว่าความรู้ที่พระยาเวห์ห้ามแต่มนุษย์ยังได้รับในปฐมกาล 2-3 เป็นภูมิปัญญาสำหรับการใช้อำนาจสูงสุด
วัดโพธิ์ทรายทอง

วัดโพธิ์ทรายทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหานทราย อำเภอละหานทราย จังหวัดบุรีรัมย์ 
วัดโพธิ์ทรายทอง เดิมเรียกว่า วัดละหานทราย สร้างเมื่อสมัยใดไม่ปรากฏหลักฐาน สันนิษฐานว่าสร้างสมัยยุคต้นรัตนโกสินทร์ แต่ประกาศตั้งวัดในพระพุทธศาสนา เมื่อ พ.ศ. 2410 และได้รับพระราชทานวิสุงคามสีมา เมื่อวันที่ 18 กุมภาพันธ์ พ.ศ. 2524 ภายในบริเวณวัดเล่ากันว่านกที่จับบนต้นโพธิ์ใหญ่ปืนยิงไม่ออก จึงได้ชื่อว่า "วัดโพธิ์ทรายทอง"
วัดมีเกจิอาจารย์คือพระครูภาวนาภิมณฑ์ (สุข ธมฺมโชโต) อดีตเจ้าอาวาสซึ่งได้รับการแต่งตั้งเป็นเจ้าอาวาสวัดโพธิ์ทรายทอง พ.ศ. 2498 ท่านได้สร้างรูปหล่อลอยองค์เนื้อตะกั่วเถื่อนเป็นช่อจำนวน 108 องค์ และได้สร้างพระผงรูปสี่เหลี่ยม ตะกรุดสามกษัตริย์ เป็นต้น วัดได้สร้างรูปหล่อเหมือนหลวงปู่สุข ธมมโชโต ในช่วงเดือนเมษายนของทุกปีทางวัดจะจัดให้มีงานนมัสการหลวงปู่สุขเป็นประจำ
ควบสู้ฟัด

ควบสู้ฟัด  เป็นภาพยนตร์จีนแนวนาฏกรรมโลดโผนในปี พ.ศ. 2566 เขียนบทและกำกับโดยหยางจื่อ และนำแสดงโดยเฉินหลง, หลิว เฮ่าฉุน และ กัว ฉีหลิน ภาพยนตร์เล่าเรื่องราวของนักแสดงผาดโผนวัยเก๋าและม้าแสดงผาดโผนของเขา ภาพยนตร์ฉายในประเทศจีนในวันที่ 7 เมษายน พ.ศ. 2566 วันเดียวกับวันเกิดเฉินหลง และฉายในประเทศไทยในวันที่ 26 เมษายน พ.ศ. 2566
การท่องเที่ยวในประเทศเซอร์เบีย

การท่องเที่ยวในประเทศเซอร์เบีย ได้รับการยอมรับอย่างเป็นทางการว่าเป็นด้านหลักสำหรับการเติบโตทางเศรษฐกิจและสังคม ภาคการโรงแรมและการจัดเลี้ยงมีสัดส่วนประมาณ 2.2 เปอร์เซ็นต์ของจีดีพีใน ค.ศ. 2015 การท่องเที่ยวในประเทศเซอร์เบียจ้างงานประมาณ 75,000 คน หรือประมาณ 3 เปอร์เซ็นต์ของแรงงานในประเทศ โดยในช่วงไม่กี่ปีที่ผ่านมาจำนวนนักท่องเที่ยวเพิ่มขึ้นโดยเฉพาะนักท่องเที่ยวต่างชาติที่เดินทางเข้ามามากขึ้นปีละประมาณแสนคน ซึ่งใน ค.ศ. 2019 การท่องเที่ยวสร้างรายได้เกือบ 1.698 พันล้านดอลลาร์ โดยรองรับนักท่องเที่ยว 3.7 ล้านคน ที่ครึ่งหนึ่งเป็นชาวต่างชาติ นักท่องเที่ยวชาวจีนเป็นนักท่องเที่ยวต่างชาติจำนวนมากที่สุด รองลงมาคือนักท่องเที่ยวจากบอสเนียและเฮอร์เซโกวีนา, บัลแกเรีย, ตุรกี และเยอรมนี จุดหมายปลายทางหลักสำหรับนักท่องเที่ยวต่างชาติ ได้แก่เบลเกรด, นอวีซาด และนีช ในขณะที่นักท่องเที่ยวในประเทศชอบสปาและรีสอร์ตบนภูเขา การท่องเที่ยวที่เป็นมิตรกับสิ่งแวดล้อมและอย่างยั่งยืนยังได้รับความนิยมอย่างมากในหมู่นักท่องเที่ยวภายในประเทศ โดยคนหนุ่มสาวจำนวนมากไปเยี่ยมชมเขตอนุรักษ์ธรรมชาติและสวนสาธารณะหลายแห่งทางภาคตะวันตกและทางใต้ของประเทศ ประเทศเซอร์เบียยังเป็นที่รู้จักในด้านการท่องเที่ยวเชิงอาหารทั้งในเขตเมืองและชนบท โดยมีเบลเกรดเป็นจุดนัดพบที่มีร้านอาหาร, ร้านกาแฟ, บาร์ และสถานบันเทิงยามค่ำคืนกว่า 2,000 แห่ง
ประวัติ.
ต้นกำเนิด.
ต้นกำเนิดของการท่องเที่ยวในประเทศเซอร์เบียมีความเกี่ยวข้องกับความอุดมสมบูรณ์ของน้ำพุร้อนและแหล่งน้ำแร่ จนถึงขนาดที่ประวัติศาสตร์ของการท่องเที่ยวในประเทศเซอร์เบียบางครั้งเทียบได้กับประวัติศาสตร์ของสปาในประเทศเซอร์เบีย (คำภาษาเซอร์เบียสำหรับสปาคือ"บาญา" ซึ่งกลายมาเป็นส่วนหนึ่งของชื่อสถานที่ต่าง ๆ จำนวนมาก) รวมถึงบางส่วนมีอิทธิพลต่อประวัติศาสตร์และวิวัฒนาการในวงกว้างมากขึ้น เนื่องจากมีการค้นพบซากแหล่งที่อยู่อาศัยของสัตว์ยุคก่อนประวัติศาสตร์อยู่รอบ ๆ สถานที่เหล่านั้น ส่วนการใช้งานจริงที่กว้างขึ้นมาพร้อมกับการพิชิตของชาวโรมันในคริสต์ศตวรรษที่ 1 นอกจากนี้ ชาวโรมันยังได้พัฒนากิจกรรมสาธารณะอื่น ๆ ให้เป็นต้นแบบของการท่องเที่ยวสมัยใหม่ โดยเฉพาะบริเวณรอบ ๆ ซิงกิดูนม ซึ่งเป็นจุดเริ่มต้นของเบลเกรดในปัจจุบัน ส่วนพื้นที่เนินเขาทางตะวันออกของเมืองริมแม่น้ำดานูบได้ทำหน้าที่เป็นพื้นที่ท่องเที่ยวโดยมีวิลลาและบ้านพักตากอากาศจำนวนมากสำหรับพลเมืองที่มีฐานะร่ำรวย ส่วนในพื้นที่ย่านสมัยใหม่ของเบลเกรดอย่างอาดาฮูญา และคาราบูรมา ซึ่งอยู่นอกเมืองในสมัยโรมัน มีบ่อน้ำพุร้อนจำนวนมากที่ใช้เป็นโรงอาบน้ำสาธารณะ
กบฏเลียงจิ๋ว

กบฏเลียงจิ๋ว  เกิดขึ้นตั้งแต่ปี ค.ศ. 184 ถึง 189 เริ่มต้นจากการก่อจลาจลของชนชาวเกี๋ยง ("เชียง") ต่อต้านราชวงศ์ฮั่นในมณฑลเลียงจิ๋ว ("เหลียงโจฺว") ทางตะวันตก (ปัจจุบันอยู่บริเวณเมืองอู่เวย์ มณฑลกานซู่) ภายหลังชาวเยวฺ่จือส่วนน้อยและกบฏชาวฮั่นก็ได้มาร่วมกับชาวเกี๋ยงเพื่อแย่งชิงอำนาจควบคุมมณฑลเลียงจิ๋วจากราชสำนักส่วนกลาง กบฏครั้งนี้เกิดขึ้นหลังกบฏโพกผ้าเหลืองและเป็นส่วนหนึ่งของเหตุวุ่นวายที่นำไปสู่การเสื่อมถอยและล้มสลายของราชวงศ์ฮั่น แม้ว่ากบฏเลียงจิ๋วได้รับความสนใจค่อนข้างน้อยจากนักประวัติศาสตร์ดั้งเดิม แต่กบฏครั้งนี้ยังคงมีความสำคัญเนื่องจากทำให้อำนาจของชาวจีนฮั่นในภาคตะวันตกเฉียงเหนืออ่อนแอลงและนำไปสู่การเป็นดินแดนที่ประกอบด้วยรัฐที่ปกครองโดยชนเผ่าที่ไม่ใช่ชาวฮั่นจำนวนมากในศตวรรษถัด ๆ มา
ยุทธการที่เยียงเซีย

ยุทธการที่เยียงเซีย  เป็นยุทธการระหว่างขุนศึกอ้วนเสี้ยวและอ้วนสุด หลังพันธมิตรปราบตั๋งโต๊ะสลายตัวในปี ค.ศ. 191 ช่วงปลายราชวงศ์ฮั่นตะวันออก ซุนเกี๋ยนผู้ใต้บังคับบัญชาในนามของอ้วนสุดที่กลับมาหลังเข้ายึดลกเอี๋ยงราชธานีที่ถูกทิ้งร้าง ได้เข้าไปพัวพันในความขัดแย้งส่วนตัวระหว่างอ้วนเสี้ยวและอ้วนสุดในฐานะอดีตกองกำลังทัพพันธมิตรที่หันมารบกันเอง กองกำลังของอ้วนเสี้ยวใต้การบัญชาการของโจฺว ยฺหวี เริ่มต้นด้วยความได้เปรียบกองกำลังของซุนเกี๋ยนในตอนแรก แต่ภายหลังถูกซุนเกี๋ยนตีโต้กลับไป
ยุทธการที่เฟิงชิว

ยุทธการที่เฟิงชิว  เป็นยุทธการระหว่างโจโฉและอ้วนสุดในฤดูใบไม้ผลิ ค.ศ. 193 ในช่วงปลายราชวงศ์ฮั่นตะวันออก โจโฉได้ชัยชนะต่อทัพอ้วนสุด
ยุทธการ.
ทัพของโจโฉตั้งอยู่ที่เอียนเสีย (鄄城 "เจฺวี้ยนเฉิง") เล่าเปียว เจ้ามณฑล (牧 "มู่") ของมณฑลเกงจิ๋วตัดเส้นทางลำเลียงเสบียงของอ้วนสุด เป็นผลทำให้อ้วนสุดนำทัพของตนเข้าสู่เมืองตันลิว (陳留 "เฉินหลิว") ตั้งมั่นที่อำเภอเฟิงชิว (封丘) โดยมีกลุ่มโจรเขาเอ๊งสันที่เหลืออยู่และยฺหวีฝูหลัวผู้นำชนเผ่าซฺยงหนูช่วยสนับสนุน อ้วนสุดส่งขุนพลหลิว เสียง (劉詳) ไปตั้งมั่นอยู่ที่หมู่บ้านควังถิง (匡亭)
เมื่อโจโฉเข้าโจมตีหลิว เสียง อ้วนสุดนำกำลังไปเสริมแต่ถูกตีแตกพ่าย อ้วนสุดหนีไปป้องกันเฟิงชิว โจโฉจึงเคลื่อนทัพไปล้อมเมืองก่อนที่อ้วนสุดจะไปถึง อ้วนสุดหนีไปยังเซียงอี้ (襄邑) โจโฉไล่ตามไปถึงไท่โชฺ่ว (太壽) และผันน้ำในแม่น้ำฉฺวี (渠水) ตัดคลองส่งน้ำเข้าเมือง ภายหลังอ้วนสุดหนีไปหนิงหลิง (寧陵) โจโฉไล่ตามการถอยของอ้วนสุดไปถึงกิวกั๋ง (九江 "จิ่วเจียง") ในที่สุดในฤดูร้อน โจโฉจึงถอยทัพกลับไปยังเต๊งโต๋ (定陶 "ติ้งเถา")
มายเทียส์ริกโกเชต์

"มายเทียส์ริกโกเชต์"  เป็นเพลงที่แต่งและบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ เป็นเพลงที่ห้าในสตูดิโออัลบั้มชุดที่แปดของเธอในชื่อ "โฟล์กลอร์" (2020) ซึ่งเผยแพร่เมื่อวันที่ 24 กรกฎาคม ค.ศ. 2020 ผ่านรีพับลิกเรเคิดส์ เพลงนี้อำนวยการสร้างโดยสวิฟต์, แจ็ก แอนโตนอฟฟ์ และโจ ออลวิน
รวมการร้องประสานเสียงเป็นชั้น ๆ มีเสียงซินท์ที่กลมกล่อมและเสียงสั่นของกลองที่สะเทือน "มายเทียส์ริกโกเชต์" ได้รับการอธิบายว่าเป็นเพลง "หลอน" ที่ผสมผสานระหว่างแนวร็อก กอทิกร็อก อารีนา และกอสเปล เนื้อเพลงเป็นการบรรยายโดยวิญญาณของหญิงสาวที่ตายแล้ว แล้วพบฆาตกรซึ่งครั้งหนึ่งเธอเคยเป็นคนรักอย่างสุดซึ้งในงานศพของตัวเอง ไดนามิกนีเป็นการเปรียบเปรยถึงความรู้สึกขุ่นเคืองของสวิฟต์และการหักหลังผู้ก่อตั้งค่ายเพลงเก่าของเธออย่างสก็อตต์ บอร์เชตตา ผู้ขายแคตตาล็อกต้นฉบับเพลงของเธอให้กับสกูตเตอร์ เบราน์
นักวิจารณ์บรรยาย "มายเทียส์ริกโกเชต์" ด้วยคำวิจารณ์ที่คลั่งไคล้ ยกย่องแนวคิดของเพลง จินตภาพ อารมณ์ เสียงร้อง และการผลิต เมื่อ"โฟล์กลอร์"เปิดตัว "มายเทียส์ริกโกเชต์" ก็เปิดตัวใน 10 อันดับแรกของชาร์ตซิงเกิลในออสเตรเลีย มาเลเซีย และสิงคโปร์ และติดอันดับ 20 อันดับแรกของแคเนเดียนฮอต 100 และ"บิลบอร์ด"ฮอต 100 ของสหรัฐ เพลงนี้ยังรวมอยู่ในรายชื่อการแสดงของดิเอราส์ทัวร์ (2023)
ชาร์ต.
<templatestyles src="Col-begin/styles.css"/>
เดอะเลกส์

"เดอะเลกส์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ ซึ่งมาจากสตูดิโออัลบั้มชุดที่ 8 ของเธอ "โฟล์กลอร์" (2020) ประพันธ์และอำนวยการสร้างโดยสวิฟต์ และแจ็ก แอนโตนอฟฟ์ "เดอะเลกส์" เป็นเพลงบัลลาดอินดีจังหวะกลาง บรรเลงด้วยกีตาร์อะคูสติก และเครื่องสาย โดยมีอรรถบทของการทบทวนความรู้สึกของตัวเอง และการหลบหนีจากโลกของความเป็นจริงที่สะท้อนถึงกึ่งการอยู่ตามลำพังของสวิฟต์ในวินเดอร์เมียร์ ทะเลสาบธรรมชาติที่ใหญ่ที่สุดในอังกฤษ
"เดอะเลกส์" เวอร์ชันออร์เคสตราซึ่งเป็นเดโมดั้งเดิม ได้รับการเผยแพร่เป็นซิงเกิลประชาสัมพันธ์โดยรีพับลิกเรเคิดส์ เมื่อวันที่ 24 กรกฎาคม ค.ศ. 2021 เพื่อรำลึกถึงวันครบรอบปีแรกของ"โฟล์กลอร์" ซิงเกิลขนาด 7 นิ้วของ "เดอะเลกส์" วางจำหน่ายเฉพาะในร้านแผ่นเสียงทั่งไปในวันที่ 23 เมษายน ค.ศ. 2022 ซึ่งเป็นส่วนหนึ่งของแผ่นเสียงรุ่นจำกัดของวันร้านแผ่นเสียงในปี ค.ศ. 2022
เมื่อเปิดตัว "เดอะเลกส์" ได้รับเสียงชื่นชมจากนักวิจารณ์เพลงทั่วโลก โดยได้รับคำชมจากเนื้อเพลงที่สละสลวยและไพเราะ หลายคนยกให้เป็นเพลงเด่นของอัลบั้ม"โฟล์กลอร์" และเป็นหนึ่งในเพลงที่ดีที่สุดในผลงานเพลงของสวิฟต์ เพลงเปิดตัวใน 10 อันดับแรกของชาร์ตยอดขายเพลงดิจิทัลของแคนาดา และยอดขายเพลงดิจิทัลของสหรัฐฯ และขึ้นถึงอันดับที่ 21 ในสกอตแลนด์และชาร์ตดาวน์โหลดซิงเกิลของสหราชอาณาจักรและอันดับที่ 27 ในฮังการี
ถนนตากสิน

ถนนตากสิน หรือ ทางหลวงแผ่นดินหมายเลข 3493 "สายคลองทราย – จันทบุรี" เป็นทางหลวงแผ่นดินในจังหวัดจันทบุรี เชื่อมต่อระหว่างถนนสุขุมวิท และถนนท่าแฉลบ ในอำเภอเมืองจันทบุรีและอำเภอท่าใหม่ จังหวัดจันทบุรี
ประวัติ.
ถนนตากสิน เป็นถนนที่สร้างขึ้นโดยความต้องการของประชาชนในพื้นที่ ซึ่งมีการรวมตัวกันในรูปแบบของคณะกรรมการและมีการบริจาคที่ดินเพื่อสร้างเป็นสายทางของถนนตากสิน ซึ่งหนึ่งในคณะกรรมการและผู้ร่วมบริจาคที่ดินคือ นายประสิทธิ์ ธนพัฒนากุล บริจาคที่ดินตั้งแต่บริเวณป่ายางข้างโรงเรียนตากสินศึกษา ยาวไปจนถึงบริเวณแยกตากสินในปัจจุบัน ให้สร้างถนนความกว้าง 40 เมตร ขนาด 4 ช่องจราจรเชื่อมต่อระหว่างถนนสุขุมวิทและถนนพระยาตรังในระยะแรก
ถนนตากสิน แต่เดิมเคยใช้ชื่อว่า ถนนสมเด็จพระเจ้าตากสินมหาราช ระบุไว้บนแผนที่เขตเทศบาลเมืองจันทบุรี ไม่ระบุปี ส่วนหลักฐานที่ระบุปีได้ปรากฏขึ้นครั้งแรกในเอกสารราชการเมื่อปี พ.ศ. 2534 บนผังเมืองรวมเมืองจันทบุรี จังหวัดจันทบุรี โดยกำหนดให้ถนนตากสินช่วงตั้งแต่ถนนสุขุมวิทถึงแยกตากสิน ถนนพระยาตรังป็นถนนแบบ จ1 เขตทางกว้าง 30 เมตร ขนาด 4 ช่องจราจร มีเกาะกลางกว้าง 4 เมตร และถนนช่วงตั้งแต่แยกตากสินถึงถนนท่าแฉลบเป็นถนนแบบ ข4 เขตทางกว้าง 20 เมตร ขนาด 2 ช่องจราจร เดินรถสวนทางกันในปี พ.ศ. 2544 ได้มีการประกาศเวนคืนเนื้อที่จากกึ่งกลางเขตทางออกไปด้านข้างทั้งสองข้าง รวมเป็นความกว้าง 200 เมตรตลอดแนวเขตทาง เพื่อขยายเส้นทางของถนนตากสินให้รองรับการจราจรที่สูงขึ้น และอำนวยความสะดวกในการขนส่งในกิจการสาธารณูปโภค เมื่อวันที่ 30 พฤษภาคม พ.ศ. 2544 รวมถึงมีการประกาศกำหนดหมายเลขทางหลวงแผ่นดินให้กับถนนตากสินเป็นทางหลวงแผ่นดินหมายเลข 3493 เมื่อวันที่ 18 ธันวาคม พ.ศ. 2544
ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 5+300 ถึงกิโลเมตรที่ 8+430 (ตั้งแต่ถนนพระยาตรัง ถึงถนนท่าแฉลบ) เพิ่อเชื่อมต่อกับแนวถนนของเทศบาลเมืองจันทบุรี ขนาด 6 ช่องจราจร
รายละเอียดเส้นทาง.
ถนนตากสิน อยู่ในพื้นที่อำเภอเมืองจันทบุรี อำเภอท่าใหม่ จังหวัดจันทบุรี ประกอบไปด้วยถนนขนาด 4 ช่องจราจร และขนาด 2 ช่องจราจรสวนกัน ระยะทาง 8.770 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เป็นถนนที่เชื่อมต่อระหว่างถนนสุขุมวิท ตัดผ่านถนนพระยาตรัง และสิ้นสุดที่ถนนท่าแฉลบ (อดีตทางหลวงแผ่นดินหมายเลข 3146) มีความสำคัญในแง่ของการอำนวยความสะดวกให้กับประชาชนในการเดินทางสัญจรระหว่างถนนสุขุมวิท และเทศบาลเมืองจันทบุรี ในการขนส่งสินค้าต่าง ๆ เกี่ยวกับสาธารณูปโภค และเดินทางคมนาคมถึงกันถนนตากสินเป็นหนึ่งในเส้นทางที่มีความเสี่ยงในการเกิดน้ำท่วม ในกรณีที่มีฝนตกหนัก บริเวณสะพานคลองน้ำใส ข้างสำนักงานการปฏิรูปที่ดินจังหวัดจันทบุรี เนื่องจากเป็นที่ลุ่มต่ำ โดยองค์การปกครองส่วนท้องถิ่นได้ดำเนินการขุดลอกเส้นทางระบายน้ำ เพื่อบรรเทาปัญหาดังกล่าวในฤดูฝนและฤดูน้ำหลาก
ถนนตากสิน อยู่ภายใต้การดูแลของ 2 หน่วยงาน คือ
ครีดบรอเธอส์

ครีดบรอเธอส์ (The Creed Brothers) เป็นแท็กทีมมวยปล้ำอาชีพชาวอเมริกันที่ประกอบด้วยพี่น้อง Brutus Creed (ดรูว์ แคสเปอร์; เกิด 13 พฤษภาคม 1996) และ Julius Creed (เจคอบ แคสเปอร์; เกิด 3 ตุลาคม 1994) ปัจจุบันพวกเขากำลังทำงานเพื่อส่งเสริมมวยปล้ำอาชีพ WWE สังกัด NXT ซึ่งเป็นส่วนหนึ่งของกลุ่ม Diamond Mine
คอรา เจด

บรีแอนนา โคดา (Brianna Coda; เกิด 14 มกราคม 2544) เป็นนักมวยปล้ำอาชีพชาวอเมริกันที่เซ็นสัญญากับ WWE สังกัด NXT ภายใต้ชื่อ คอรา เจด (Cora Jade) ซึ่งเธอเป็นอดีตแชมป์แท็กทีมหญิง NXT
ก่อนเซ็นสัญญากับ WWE เธอเคยปล้ำในสมาคมอิสระภายใต้ชื่อ Elayna Black และได้ปรากฏตัวใน All Elite Wrestling (AEW) และ Impact Wrestling
คาเฟ่แมว

คาเฟ่แมว  เป็นธีมคาเฟ่ที่มีจุดขายคึอแมวที่สามารถดูและเล่นด้วยได้ โดยทั่วไปผู้ใช้บริการจ่ายค่าบริการเป็นรายชั่วโมง ดังนั้นคาเฟ่แมวจึงอาจถือว่าเป็นรูปแบบหนึ่งของการให้เช่าสัตว์เลี้ยงในร่มภายใต้การกำกับดูแล คำว่า "cat café" (คาเฟ่แมว) ได้รับการบรรจุอย่างเป็นทางการใน พจนานุกรมออกฟอร์ดภาษาอังกฤษ ฉบับออนไลน์ตั้งแต่เดือนสิงหาคม พ.ศ. 2558
ประวัติ.
คาเฟ่แมวแห่งแรกของโลกชื่อว่า "เมาฮฺวา-ยฺเหวียน" (貓花園) แปลว่า "สวนดอกไม้แมว" เปิดในกรุงไทเป ประเทศไต้หวัน ในปี พ.ศ. 2541 และในที่สุดก็กลายเป็นจุดหมายปลายทางของนักท่องเที่ยวทั่วโลก แนวคิดการทำคาเฟ่แมวกลายเป็นที่นิยมในประเทศญี่ปุ่น โดยคาเฟ่แห่งแรกมีชื่อว่า "เนโกะ โนะ จิกัง" (แปลว่า "เวลาของแมว") เปิดในนครโอซากะ ในปี พ.ศ. 2547 เนื่องจากขนาดที่ดินและจำนวนประชากรของประเทศญี่ปุ่น ผู้อยู่อาศัยจำนวนมากจึงอาศัยอยู่ในห้องอยู่อาศัยหรืออาคารชุดขนาดเล็กซึ่งไม่อนุญาตให้เลี้ยงสัตว์ ทำให้คาเฟ่แมวเป็นจุดหมายปลายทางยอดนิยมสำหรับคนทำงานรุ่นใหม่ที่มองหาเพื่อนเล่นและความสะดวกสบาย คาเฟ่แมวแห่งแรกในกรุงโตเกียวชื่อ "เนโกะ โนะ มิเซะ" (แปลว่า "ร้านแมว") เปิดในปี พ.ศ. 2548 หลังจากนั้นความนิยมของคาเฟ่แมวก็แพร่หลายในประเทศญี่ปุ่น ตั้งแต่ปี พ.ศ. 2548 ถึง พ.ศ. 2553 มีร้านคาเฟ่แมว 79 แห่งทั่วประเทศ
ไอลา ดอว์น

คอร์ทนีย์ ฟลอเรนซ์ สจ๊วร์ต (Courtney Florence Stewart; เกิด 2 กุมภาพันธ์ ค.ศ. 1994) เป็นนักมวยปล้ำอาชีพชาวสก็อตที่รู้จักดีกับ WWE ภายใต้ชื่อ ไอลา ดอว์น (Isla Dawn)
ดรีนารีกัตตา

ดรีนารีกัตตา  เป็นงานท่องเที่ยวและสันทนาการที่จัดขึ้นในแม่น้ำดรีนา เทศกาลนี้เริ่มตั้งแต่ ค.ศ. 1994 และจัดโดย เอส.ที.ซี. "บายีนาบาชตา" กับเทศบาลบายีนาบาชตาเพื่อพักผ่อนหย่อนใจในแพไม้ การแข่งเรือดังกล่าวเป็นงานที่มีผู้เข้าชมมากที่สุดในประเทศเซอร์เบียทางทิศตะวันตกและอีเวนต์ฤดูร้อนกลางน้ำในภูมิภาคนี้
การแข่งเรือและเทศกาล.
วันแรกของเทศกาลนี้มีการแข่งว่ายน้ำและการแข่งซุปปลาใกล้แม่น้ำสายเล็กของเวรโลในหมู่บ้านเปรูชัก ส่วนวันต่อมารวมถึง ‘การแข่งรีกัตตา’ ซึ่งเริ่มจากหมู่บ้านเปรูชักไปยังเมืองบายีนาบาชตา และกระโดดน้ำจากสะพานดรีนาซึ่งเชื่อมระหว่างบายีนาบาชตา กับหมู่บ้านสเกลานีในประเทศบอสเนียและเฮอร์เซโกวีนา
ถล่มนครเวหา อาเรียเดน

ถล่มนครเวหา อาเรียเดน (; โรมาจิ: "Sōkyū no Ariadone") เป็นซีรีส์มังงะญี่ปุ่น แต่งเรื่องและวาดภาพโดยโนริฮิโกะ ยางิ ตีพิมพ์ในนิตยสาร"โชเน็งซันเดย์รายสัปดาห์" นิตยสารมังงะแนว"โชเน็ง"ของสำนักพิมพ์โชงากูกังตั้งแต่เดือนธันวาคม พ.ศ. 2560 ถึงกันยายน พ.ศ. 2565 ก่อนย้ายไปเผยแพร่ในแพลตฟอร์มออนไลน์"ซันเดย์เวบรี" รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 22 เมื่อเดือนมีนาคม พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์วิบูลย์กิจ
สตีฟ แมคมาน

สตีเฟน โจเซฟ แมคมาน (;เกิด 20 สิงหาคม ค.ศ. 1961) เป็นอดีตนักฟุตบอลอาชีพ ผู้จัดการทีมชาวอังกฤษ ปัจจุบันเป็นผู้เชี่ยวชาญด้านฟุตบอลทางโทรทัศน์
ในฐานะผู้เล่น เขาเล่นในตำแหน่งกองกลางตั้งแต่ปี ค.ศ. 1979 ถึง ค.ศ. 1998 เขาเป็นที่น่าจดจำที่สุดเมื่อเล่นให้กับลิเวอร์พูลในช่วงปลายคริสต์ทศวรรษ 1980 แมคมานอยู่ในอันดับที่ 42 ในการสำรวจความคิดเห็น '100 Players Who Shook The Kop' ซึ่งขอให้กองเชียร์หงส์แดงเสนอชื่อผู้เล่นลิเวอร์พูลที่ดีที่สุดตลอดกาล 100 คน เขายังเล่นให้กับเอฟเวอร์ตันซึ่งเป็นสโมสรแรกของเขา แอสตันวิลลา และแมนเชสเตอร์ซิตี เขาลงเล่นให้ทีมชาติอังกฤษไป 17 นัด
หลังจากที่เขาแขวนสตั๊ดในปี ค.ศ. 1998 กับสวินดอนทาวน์ เขาเริ่มอาชีพโค้ชและผู้จัดการทีมกับสวินดอนทาวน์ และต่อมาได้คุมทีมแบล็คพูล โดยได้เลื่อนชั้นกับทั้งสองสโมสร ต่อมาเขาเป็นผู้จัดการช่วงสั้น ๆ ของเพิร์ธกลอรีในออสเตรเลีย
ระดับสโมสร.
เอฟเวอร์ตัน.
แมคมานที่เกิดในเฮลวูดเริ่มต้นอาชีพของเขาที่เอฟเวอร์ตันโดยเล่นให้พวกเขาตั้งแต่ยังเป็นวัยรุ่นหลังจากปรากฏตัวที่กูดิสันพาร์ก ในฐานะเด็กเก็บบอล เขาเปิดตัวในลีกนัดแรกเมื่อวันที่ 16 สิงหาคม ค.ศ. 1980 ในเกมที่แพ้ซันเดอร์แลนด์ 1–3 ที่โรเกอร์พาร์ก เขาได้รับการโหวตให้เป็น the supporters player of the year เมื่อจบฤดูกาล 1980/81 ทำให้เขาได้เป็นกัปตันทีม
สตีฟ นิโคล

สตีเฟน นิโคล (เกิด 11 ธันวาคม ค.ศ. 1961) เป็นนักฟุตบอล โค้ช และผู้เชี่ยวชาญด้านฟุตบอลทางโทรทัศน์ชาวสกอตแลนด์ นิโคลเล่นเป็นแบ็กขวาเป็นส่วนใหญ่ และบางครั้งก็เล่นในตำแหน่งอื่นๆ ทั้งในแนวรับและมิดฟิลด์ เขาใช้เวลาส่วนใหญ่ในอาชีพนักฟุตบอลกับทีมลิเวอร์พูลที่ประสบความสำเร็จในช่วงคริสต์ทศวรรษ 1980 เขายังเป็นผู้เล่นตัวจริงของทีมชาติสกอตแลนด์และเป็น 1 ในสมาชิกทีมชาติสกอตแลนด์ในการแข่งขันฟุตบอลโลก 1986 ที่เม็กซิโก
นิโคลเริ่มต้นอาชีพค้าแข้งกับสโมสรท้องถิ่นคือ Ayr United ก่อนจะย้ายไปลิเวอร์พูลในปี ค.ศ. 1981 เขาคว้าแชมป์ดิวิชัน 1 5 สมัย เอฟเอคัพ 3 สมัย และยูโรเปียนคัพ 1984 ตลอด 14 ปีกับลิเวอร์พูล
ถนนพระยาตรัง

ถนนพระยาตรัง หรือ ทางหลวงแผ่นดินหมายเลข 3153 "สายจันทบุรี – ท่าใหม่" เป็นทางหลวงแผ่นดินในจังหวัดจันทบุรี เชื่อมต่อระหว่างเทศบาลเมืองจันทบุรีและเทศบาลเมืองท่าใหม่ ในอำเภอเมืองจันทบุรีและอำเภอท่าใหม่ จังหวัดจันทบุรี
ประวัติ.
ถนนพระยาตรัง ปรากฏในหลักฐานของทางราชการมาตั้งแต่ปี พ.ศ. 2478 บนแผนที่แนบท้ายของพระราชกฤษฎีกาจัดตั้งเทศบาลเมืองจันทบุรี สันนิษฐานว่าชื่อถนนพระยาตรังนั้น ตั้งขึ้นเพื่อเป็นเกียรติให้แก่ พระยาตรังคภูมาภิบาล ซึ่งเป็นผู้เสนอขอจัดตั้งสุขาภิบาลขึ้นในเมืองจันทบุรีในปี พ.ศ. 2451 และดำรงตำแหน่ง สมุหเทศาภิบาลมณฑลจันทบุรี ระหว่างปี พ.ศ. 2452-2457 (ร.ศ.128-ร.ศ.133) ซึ่งแต่เดิมอาจจะใช้ชื่อเต็มของตำแหน่งคือพระยาตรังคภูมาภิบาล ต่อมามีการทอนคำจนเหลือเพียงคำว่า ถนนพระยาตรัง จนถึงปัจจุบัน
ถนนพระยาตรัง ได้รับการกำหนดหมายเลขทางหลวงเมื่อวันที่ 5 กรกฎาคม พ.ศ. 2509 ให้ทางสายพระยาตรังฯ (จันทบุรี - อำเภอท่าใหม่) เป็นทางหลวงจังหวัดหมายเลข 3153 ก่อนจะมีการประกาศยกเลิกระบบทางหลวงจังหวัดและปรับมาเป็นทางหลวงแผ่นดินในปี พ.ศ. 2535 ตามบทเฉพาะกาล
ถนนพระยาตรังนั้นมีการกำหนดขนาดเขตทางและความกว้างของถนนไว้บนผังเมืองรวมเมืองจันทบุรี จังหวัดจันทบุรี ในปี พ.ศ. 2534 โดยในช่วงเริ่มต้นจากกิโลเมตรที่ 0+000 จากแยกพระยาตรัง เป็นถนนแบบ ค 3 ขนาดเขตทาง 20.00 เมตร มีทางเท้ากว้างข้างละ 3.00 เมตร พร้อมกับแนวต้นไม้ มีช่องเดินรถ 4 ช่องจราจร ทิศทางละ 2 ช่องจราจร ความกว้างช่องจราจรแต่ละทิศทางขนาด 3.00 เมตร และ 3.50 เมตร ตามลำดับ และมีเกาะกลางถนนขนาด 1.00 เมตร และช่วงต่อเนื่องออกนอกเมือง ใช้ถนนแบบ จ 2 ขนาดเขตทาง 30 เมตร มีพื้นที่สำหรับเผื่อการขยายผิวจราจรข้างละ 4.00 เมตร ไหล่ทางความกว้างด้านละ 2.00 เมตร มีช่องเดินรถ 4 ช่องจราจรเช่นเดียวกัน ทิศทางละ 2 ช่องจราจร ความกว้างช่องจราจรละ 3.50 เมตร พร้อมกับเกาะกลางถนนความกว้าง 4.00 เมตรพร้อมปลูกต้นไม้ ไปจนสุดแนวของผังเมืองรวมฝั่งตะวันตก และลดลงเหลือ 2 ช่องจราจรสำหรับสวนทางกัน
ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 2+535 ถึงกิโลเมตรที่ 3+240 และช่วงกิโลเมตรที่ 3+240 ถึงกิโลเมตรที่ 5+400 (ตั้งแต่แยกตากสิน ไปทางอำเภอท่าใหม่) ตามโครงการส่งเสริมการท่องเที่ยวในจังหวัดกลุ่มปราจันสระตรานคร และโครงการพัฒนาพื้นที่ระดับภาคตามลำดับ
รายละเอียดเส้นทาง.
ถนนพระยาตรัง ประกอบไปด้วยถนนขนาด 6 ช่องจราจร และขนาด 2 ช่องจราจรสวนกัน ระยะทาง 7.500 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เชื่อมต่อระหว่างเทศบาลเมืองจันทบุรี จากถนนรักศักดิ์ชมูล ถนนท่าหลวง ถนนเลียบเนิน บริเวณแยกพระยาตรัง ตัดผ่านถนนตากสินบริเวณแยกตากสิน และสิ้นสุดที่ถนนสายท่าใหม่ - หัวหิน (อดีตทางหลวงแผ่นดินหมายเลข 3147) ถือเป็นเส้นทางหลักในการเชื่อมต่อระหว่างอำเภอเมืองจันทบุรีและอำเภอท่าใหม่ จังหวัดจันทบุรี อยู่ภายใต้การดูแลของ หมวดทางหลวงบางกะจะ แขวงทางหลวงจันทบุรี กรมทางหลวง
ถนนพระยาตรัง เป็นถนนอีกหนึ่งสายที่มีความเสี่ยงน้ำท่วมเนื่องจากมีช่วงสายทางเป็นพื้นที่ลุ่มต่ำ ในบริเวณตลาดเจริญสุข รวมถึงเคยมีการขุดพบระเบิดสำหรับการฝึกซ้อมทิ้งทางอากาศแบบ BDU-33 D/B บริเวณใกล้เคียงสายทาง คาดว่าเป็นระเบิดฝึกสมัยสงครามโลก สำหรับทิ้งเพื่อบอกตำแหน่งด้วยสัญญาณควัน
วัดหิรัญญาราม (จังหวัดพิจิตร)

วัดหิรัญญาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านเก่า ในตำบลบางคลาน อำเภอโพทะเล จังหวัดพิจิตร
วัดหิรัญญาราม แต่ชาวบ้านมักเรียกว่า วัดบางคลาน หรือ วัดวังตะโก บ้างเรียกกันว่า วัดหลวงพ่อเงินบางคลาน ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514
วัดหิรัญญารามเป็นวัดที่หลวงพ่อเงิน พุทฺธโชติสร้างขึ้น สาเหตุที่หลวงพ่อเงินสร้างวัดนี้ขึ้นมาเพราะท่านได้พิจารณาเห็นว่าเป็นสถานที่สงบและอยู่ไม่ไกล จากแหล่งชุมชนนักเหมาะที่จะเป็นสถานที่เจริญวิปัสสนากรรมฐาน ทั้งนี้เพราะสภาพพื้นที่สมัยนั้นเป็นป่าทึบและมีสัตว์ร้ายนานาชนิด อาศัยอยู่เป็นจำนวนมาก สภาพเดิมของวัดเริ่มเป็นเพียงสำนักสงฆ์ มีกุฏิหลังคามุงแฝกอย่าง ง่าย ๆ เพียง 1 หลัง เมื่อหลวงพ่อเงินมาจำพรรษาและสร้างวัดนี้ ท่านนำต้นโพธิ์มา 1 ต้น จากวัดคงคาราม
สิ่งก่อสร้างภายในวัดมีพิพิธภัณฑ์นครไชยบวร เป็นพิพิธภัณฑ์รูปมณฑป 2 ชั้น ชั้นบนประดิษฐานรูปหล่อเท่าองค์จริงของหลวงพ่อเงิน ชั้นล่างเป็นที่แสดงโบราณวัตถุต่าง ๆ ที่ทางวัดได้สะสมไว้ โดยส่วนใหญ่จะเป็นวัตถุที่มีผู้นำมาถวาย เช่น พระพุทธรูป พระพิมพ์ เครื่องปั้นดินเผา ฯลฯปัจจุบัน พระอำนาจ มหาปัญโญ เป็นผู้รักษาการเจ้าอาวาส
เรือโบโรบูดูร์

เรือโบโรบูดูร์ เป็นเรือที่มีกรรเชียงไม้สองอันในเอเชียตะวันออกเฉียงใต้ภาคพื้นสมุทรเมื่อคริสต์ศตวรรษที่ 8 ถึง 9 ปรากฏบนแผ่นนูนต่ำบางส่วนที่โบโรบูดูร์ จังหวัดชวากลาง ประเทศอินโดนีเซีย เรือของชาวชวาที่มีขนาดใกล้เคียงกันยังคงใช้งานในการค้าที่ชายฝั่งชวาตะวันออกอย่างน้อยจนถึงคริสต์ทศวรรษ 1940
รูปลักษณ์.
รูปลักษณ์ของเรือที่วิหารโบโรบูดูร์ได้แก่: มีกรรเชียงที่ไม่ได้ยาวเท่าตัวเรือ เสากระโดงเรือสองหรือสามแฉกที่มีใบเรือลาดเอียง (tanja sail), เสาชี้ที่มีใบเรือที่ขึงบนเสาขวาง, ระเบียงพายเรือ (ที่ผู้คนนั่งหรือยืนพาย), ดาดฟ้า, มี "ตา" (ตาแกะสลัก) และหางเรือสี่ส่วน เรือบางลำมีไม้พายจำนวนอย่างน้อย 6, 8 หรือ 9 อัน และบางลำไม่มีไม้พาย
ความเข้าใจผิดทั่วไป.
ความเข้าใจผิดบางประการเกี่ยวกับเรือโบโรบูดูร์มีดังนี้:
การวาดภาพ.
นี่คือภาพเรือ 5 ลำบนแผ่นนูนต่ำโบโรบูดูร์ที่มีกรรเชียง (จากทั้งหมด 7 ลำ) ใน "Boro-Boedoer" (1873) ของ Conradus Leemans โปรดทราบว่าเรือมีหลายประเภท
ฮวัง อิน-ย็อบ

ฮวัง อิน-ย็อบ (เกาหลี: ; เกิด 19 มกราคม ค.ศ. 1991) เป็นนักแสดง นายแบบ และนักร้องชาวเกาหลีใต้ เขาเริ่มจากการเป็นนักเดินแบบก่อนที่จะเปิดตัวด้านการแสดงในละครเรื่อง "วาย" (2018) เป็นที่รู้จักจากบทบาทของเขาใน "ความลับของนางฟ้า" (2020–21) และละครต้นฉบับเน็ตฟลิกซ์เรื่อง "โอม รักเอยจงมา" (2022), "วายเฮอร์" (2022) และ "ครอบครัวหัวใจลิขิตเอง" (2024)
ชีวิตในวัยเด็กและการศึกษา.
ฮวัง อิน-ย็อบ เกิดที่อึยจ็องบู ประเทศเกาหลีใต้ เมื่อวันที่ 19 มกราคม ค.ศ. 1991 เขาเป็นลูกชายคนแรก น้องชายของเขาที่มีอายุห่างสามปีเป็นโปรดิวเซอร์ นักร้อง และนักแต่งเพลงที่ใช้ชื่อ "Inof" ฮวัง อิน-ย็อบอาศัยอยู่ที่เมืองดาเบา ประเทศฟิลิปปินส์ ในระหว่างที่กำลังศึกษาระดับมัธยมศึกษาที่โรงเรียนนานาชาตินิกกีจินไค และต่อมาจบการศึกษาด้วยหลักสูตรศิลปศาสตร์บัณฑิตในสาขาการออกแบบแฟชั่นที่วิทยาลัยสตรีดาเบาแห่งฟิลิปปินส์
อาชีพ.
นักเดินแบบและการเปิดตัวเป็นนักแสดง.
ฮวัง อิน-ย็อบเข้าสู่วงการบันเทิงโดยการเป็นนักเดินแบบในปี ค.ศ. 2017 โดยครั้งหนึ่งเคยอยู่สังกัดค่ายวายจีเคพลัส บริษัทหนึ่งของวายจีเอนเตอร์เทนเมนต์
ในปี ค.ศ. 2018 เขาได้เปิดตัวการแสดงในเว็บละครเนเวอร์ทีวีเรื่อง "วาย" หลังจากนั้นเขาก็เซ็นสัญญากับค่ายคีย์อีสต์ ซึ่งเป็นบริษัทย่อยของเอสเอ็มเอนเตอร์เทนเมนต์
ในปี ค.ศ. 2019 เขารับบทบาทซอ เคียว-ว็อน เว็บละครเรื่อง "เฟรชแมน" และนักแสดงสมทบในละครประวัติศาสตร์ช่องเคบีเอส2 รับบทเป็นพัค แดน-โฮ ในเรื่อง "ลำนำรักจำแลง"
2020–ปัจจุบัน: ความนิยมและความก้าวหน้าที่เพิ่มขึ้น.
ในปี ค.ศ. 2020 ฮวัง อิน-ย็อบได้การยอมรับมากขึ้นจากการทำงานในละครช่องเจทีบีซี เรื่อง "ย้อนรัก ย้อนวัยฝัน" ละครที่ผลิตซ้ำของภาพยนตร์อเมริกันเรื่อง "17 ขวบอีกครั้ง กลับมาแก้ฝันให้เป็นจริง" (2009) เขาเล่นเป็นคู จา-ซุง นักเรียนอันธพาลในโรงเรียน และเป็นตัวละครที่คล้ายคลึงกันของสแตน ซึ่งแสดงโดยฮันเตอร์ พาร์ริชในภาพยนตร์ต้นฉบับ
เขามีชื่อเสียงมากขึ้นในละครโรแมนติกตลกเรื่อง "ความลับของนางฟ้า" ในบทบาทฮัน ซอ-จุน ออกอากาศช่องทีวีเอ็น ละครที่ดัดแปลงมาจากการ์ตูนในเว็บตูน และเขายังร้องเพลงประกอบละครด้วยเพลง "อิสสตาร์ทูเดย์" 
ในปี ค.ศ. 2021 ยืนยันในการแสดงในเรื่อง "The Sound of Magic" ซึ่งจะออกอากาศบนเน็ตฟลิกซ์ โดยร่วมการแสดงกับจี ชัง-อุก และชเว ซุง-อึน เมื่อวันที่ 23 เมษายน ค.ศ. 2020 ทางค่ายสังกัดคีย์อีสต์ ประกาศว่าเขาได้เซ็นสัญญากับสตรีมมีเดียคอร์ปอเรชัน ซึ่งเป็นบริษัทของญี่ปุ่น
ชีวิตส่วนตัว.
ฮวัง อิน-ย็อบ เสร็จสิ้นการรับราชการทหารในประเทศเกาหลีใต้ก่อนที่จะเริ่มต้นการเป็นนักเดินแบบ